IBSA Dialoogforum

Die IBSA Dialoogforum (Indië, Brasilië, Suid-Afrika) is 'n internasionale drieparty-groepering vir die bevordering van internasionale samewerking tussen hierdie lande. Dit verteenwoordig drie belangrike pole vir die bevordering van Suid-Suid-samewerking en groter begrip tussen drie belangrike kontinente van die ontwikkelende wêreld, naamlik Afrika, Asië en Suid-Amerika. Die forum bied aan die drie lande 'n platform om deel te neem aan samesprekings vir samewerking op die gebied van onder meer landbou, handel, kultuur en verdediging.

Die IBSA Dialoogforum speel 'n toenemend belangrike rol in die buitelandse beleid van Indië, Brasilië en Suid-Afrika. Dit het instrumenteel geword vir die bevordering van steeds nouer koördinasie oor globale kwessies tussen drie groot multikulturele en veelrassige demokrasieë van Asië, Suid-Amerika en Afrika, en het bygedra tot die verbetering van trilaterale Indië-Brasilië-Suid-Afrika-samewerking in sektorale gebiede.

Oorsprong
Na die samewerking tussen Indië (Suid-Asië), Brasilië (Suid-Amerika) en Suid-Afrika (Afrika). Die verklaring tydens die trilaterale vergadering in Brasília, het 'n beroep gedoen op die verwydering van proteksionistiese beleid en handelsverdraaiingspraktyke deur die multilaterale handelstelsel te verbeter.

Op 6 Junie 2003 het Yashwant Sinha (minister van buitelandse sake van Indië), Celso Amorim (minister van buitelandse sake van Brasilië) en Nkosazana Dlamini-Zuma (minister van buitelandse sake van Suid-Afrika) in Brasilia vergader, waar die IBSA Dialoogforum geformaliseer is deur die aanvaarding van die "Brasilia-verklaring". Die IBSA Dialoogforum fasiliteer gereelde konsultasies op senior amptenarevlak, regeringsvlak (beraad) sowel as onder akademici, intellektuele en ander lede van die burgerlike samelewing. Deur sommige kenners word dit ook gesien as 'n poging om die internasionale stelsel deur sleutel-middelmoondhede uit te daag deur vreedsame oortuiging, in plaas van ander maniere.

 Verwysings 

Kategorie:Buitelandse beleid van Suid-Afrika
Kategorie:Ekonomie van Brasilië
Kategorie:Ekonomie van Indië
Kategorie:Ekonomie van Suid-Afrika
Kategorie:Internasionale ekonomiese organisasies